SAMART-SAMTEL กอดคอกันร่วงแรงหลังเกี่ยวข้องคดี ม.112
SAMART-SAMTEL ราคาร่วงแรงในช่วงบ่ายนี้ โดยเมื่อเวลา 15.32 น.หุ้น SAMART อยู่ที่ 20.70 บาท ลดลง 2.50 บาท หรือ 10.78% ส่วนหุ้น SAMTEL อยู่ที่ 19.60 บาท ลดลง 0.90 บาท หรือ 4.39 % หลัง "สามารถเทเลคอม" เกี่ยวข้องคดี ม.112
28 ต.ค. 2558

ผู้สื่อข่าวรายงานว่า ราคาหุ้น บริษัท สามารถคอร์ปอเรชั่น จำกัด (มหาชน) หรือ SAMART ณ เวลา 15.32 น. ราคาอยู่ที่ 20.70 บาท ลบ 2.50 บาท หรือ 10.78% สูงสุด 23.30 บาท ต่ำสุด 19.60 บาท มูลค่าการซื้อขาย 1,685.12 ล้านบาท
ราคาหุ้น บริษัท สามารถเทลคอม จำกัด (มหาชน) หรือ SAMTELณ เวลา 15.32 น. ราคาอยู่ที่ 19.60 บาท ลบ 0.90 บาท หรือ 4.39% สูงสุด 20.50 บาท ต่ำสุด 19.00 บาท มูลค่าการซื้อขาย 78.83 ล้านบาท
ด้านแหล่งข่าวจากวงการโบรกเกอร์ เปิดเผยว่า ราคาหุ้น SAMART และ SAMTEL ปรับตัวลงแรงในช่วงบ่ายนี้วันนี้ (28 ต.ค.) หลังจาก พล.ต.อ.ศรีวราห์ รังสิพราหมณกุล รักษาราชการแทนรองผู้บัญชาการตำรวจแห่งชาติ ในฐานะหัวหน้าชุดสืบสวนคดีม.112 แถลงว่า พ.ต.ต.ปรากรม วารุณประภา อดีตสารวัตรกองบังคับการปราบปราม เป็นผู้ต้องหาในข้อหาที่ พ.ต.ต.ปรากรม ร่วมกับ บริษัท สามารถเทเลคอม ตั้งสถานีวิทยุสื่อสารโดยไม่ได้รับอนุญาต